**Pályázati felhívás**

A Budapest Főváros VIII. kerület Józsefvárosi Önkormányzat Képviselő-testületének 61/2017 (III.09.) számú határozata alapján nyilvános egyfordulós pályázatot hirdet a tulajdonát képező **Budapest VIII.,** **kerület, Baross u. 98. szám alatti, 35516/0/A/69 hrsz.-ú** önkormányzati tulajdonú nem lakás céljára szolgáló helyiség elidegenítésére.

**1. A pályázati felhívás közzététele**

A pályázati felhívást a Kiíró a Versenyeztetési Szabályzat 11. pontjában foglaltaknak megfelelően a Budapest Főváros VIII. kerület Józsefvárosi Polgármesteri Hivatala hirdetőtábláján, a Bonyolító ügyfélfogadásra szolgáló helyiségében, a Józsefváros című helyi lapban, az Önkormányzat és a Bonyolító honlapján, továbbá az Önkormányzat és a Bonyolító számára elérhető költségmentes hirdetési felületeken, egyéb rendelkezésre álló internetes hirdetési portálokon teszi közzé.

A Kiíró jogosult a versenyeztetési eljárást annak bármely szakaszában indokolás nélkül visszavonni, és erről köteles hirdetményt kifüggeszteni. A versenyeztetési eljárás visszavonása esetén – amennyiben a dokumentációt az ajánlattevő ellenérték fejében kapta meg – a Kiíró köteles az ellenértéket visszafizetni. A pályázati dokumentáció ellenértékét a Kiíró ezen kívül semmilyen más esetben nem fizeti vissza.

**2. A pályázati kiírás adatai**

|  |  |
| --- | --- |
| **A pályázat kiírója:** | Budapest Józsefvárosi Önkormányzat (1082 Budapest, Baross u. 63-67.) |
| **A pályázat Bonyolítója:** | Józsefvárosi Gazdálkodási Központ Zrt. (1082 Budapest, Baross u. 63-67.) |
| **A pályázat jellege:** | nyilvános, egyfordulós pályázat |
| **A pályázat célja:** | tulajdonjog átruházás (elidegenítés) |
|  |  |
| **A pályázati dokumentáció rendelkezésre bocsátása:** 50.000,- Ft + ÁFA  **A pályázati dokumentáció vételár megfizetésének módja**: átutalással, a Józsefvárosi Gazdálkodási Központ Zrt. K&H Banknál vezetett 10403387-00028859-00000006 számú számlájára úgy, hogy az a pályázati dokumentáció átvételét megelőzően a számlára beérkezzen.  **A pályázati dokumentáció átvehető:** a pályázati dokumentáció vételárának megfizetését követően 2017. április 24-ig a Józsefvárosi Gazdálkodási Zrt. irodájában, 1084 Budapest, Őr utca 8. I. emelet., ügyfélfogadási időben: hétfő 13.30-18.00, szerda 8.00-12.00 és 13.00-16.30, péntek 8.00-11.30, | | |
| **Az ingatlan minimális vételára:** | 181.090.000,- Ft |
| **Az ajánlati biztosíték összege:** | 18.109.000 Ft. Az ajánlati biztosíték befizetése csak Magyar Forintban teljesíthető, értékpapírral, bankgaranciával, zálogtárggyal nem helyettesíthető. |
| **Az ajánlati biztosíték befizetésének módja, számlaszám:** | átutalás, a Józsefvárosi Gazdálkodási Központ Zrt. K&H Banknál vezetett 10403387-00028859-00000006 számú számlájára |
| **Az ajánlati biztosíték befizetés beérkezésének határideje:** | 2017. április 24. (hétfő) 24 óra. Az ajánlati biztosítéknak a megjelölt határidőig a bankszámlára meg kell érkeznie. |
| **Az ajánlatok leadásának határideje:** | 2017. április 25. (kedd) 10.00 óra |
| **A pályázattal kapcsolatban további információ kérhető:** | Józsefvárosi Gazdálkodási Központ Zrt. Elidegenítési Irodáján  Tel.: 06-1-333-6781/122 vagy 123 mellék, 06-1-216-6961 |
| **A pályázattal érintett ingatlanok megtekinthetők:** | 2017. március 20. (hétfő) és 2017. április 21. (péntek) között előzetes időpont egyeztetés alapján. Időpont egyeztetése a Józsefvárosi Gazdálkodási Központ Zrt. Önkormányzati Házkezelő Irodáján lehetséges 1084 Budapest, Tavaszmező u. 2., Tel.: 06-1-210-4928, 06-1-210-4929 |
| **Az ajánlatok bontásának időpontja:** | 2017. április 25. (kedd) 1005 óra |
| **Az ajánlatok bontásának helye:** | Józsefvárosi Gazdálkodási Központ Zrt.. 1084 Budapest, Őr u. 8. I. em. tárgyaló. Az ajánlattevők a pályázatok bontásán jelen lehetnek. |
| **A pályázat eredményét megállapító szervezet:** | Budapest Főváros VIII. kerület Józsefváros Önkormányzat Képviselő-testülete |
| **A pályázat elbírálásának határideje, és a várható eredményhirdetés:**  **A pályázati eljárás nyelve:** | 2017. június 23.  magyar |

**3. A pályázattal érintett ingatlan:**

A pályázattal érintett nem lakás céljára szolgáló helyiség bérlővel terhelten, érvényes bérleti, szerződéssel, kerül elidegenítésre, és a leendő tulajdonos részére birtokbaadásra. Az ingatlan részletes bemutatását a pályázati dokumentáció mellékletét képező értékbecslés tartalmazza.

Az ingatlanra vonatkozó értékbecslés szerint az önkormányzati tulajdonú helyiség forgalmi értéke a következő:

|  |  |  |  |
| --- | --- | --- | --- |
| helyrajzi szám | emelet/ajtó | alapterület tulajdoni lap szerint (m2) | forgalmi érték |
| 35516/0/A/69 | pince, fszt. utcai | 497 | 181.090.000 Ft |

Az elidegenítést Áfa nem terheli, mivel a helyiségek elidegenítésére az Önkormányzat az Áfa körbe nem jelentkezett be.

Kiíró felhívja a figyelmet, hogy

* a Nemzeti vagyonról szóló 2011. CXCVI törvény 14. § (2) bekezdése alapján a Magyar Államot minden elővásárlási jog jogosultat megelőző elővásárlási jog illeti meg. Az elővásárlási jog gyakorlására a Magyar Állam részére fennálló határidő az elővásárlási jog gyakorlására felhívó értesítés postára adásának napjától számított 35 nap.
* az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. tv. 39. § (2) bekezdése alapján a Budapest Fővárosi Önkormányzatnak elővásárlási joga van.
* mint bérlő, az 1993. évi LXXVIII. törvény alapján elővásárlási joggal bír a dm drogerie-markt Kereskedelmi és Szolgáltató Kft.

Eladó az ingatlant a fent megjelölt elővásárlási jog jogosultak ilyen irányú nyilatkozatának kézhezvételétől, vagy a teljes vételár beérkezésétől számított 5 napon belül adja Vevő birtokába, attól függően, hogy melyik történik meg később. Amennyiben az elővásárlásra jogosultak bármelyike élni kíván elővásárlási jogával, úgy az adásvételi szerződés az elővásárlásra jogosult és eladó között jön létre. Ez esetben a befizetett ajánlati biztosítékot Eladó a nyilatkozat kézhezvételétől számított 15 napon belül visszautalja a Vevő részére. A befizetett összeg után eladó kamatot és bármely jogcímen igényelt költséget nem fizet.

Az ajánlattevőnek ajánlatát egy eredeti és egy másolati példányban kell elkészítenie, feltüntetve az adott példányon az „Eredeti ajánlat” és „Másolati ajánlat” megjelölést, melyeket külön - külön sértetlen, lezárt borítékban kell benyújtania. A példányok közötti eltérés esetén az **eredeti példány** érvényes.

Az iratokat magyar nyelven, lezárt, sértetlen borítékokban, személyesen (nem postai úton) kell benyújtani. A borítékra kizárólag a pályázat tárgyát kell ráírni, az alábbiak szerint:

**„Budapest VIII. kerület, Baross utca 98. szám alatti 35516/0/A/69 hrsz.-ú helyiség elidegenítése ”**

A pályázat eredményéről a Kiíró legkésőbb **2017. június 23-ig** dönt, amelyről Kiíró 15 munkanapon belül valamennyi ajánlattevőt írásban értesíti.

.Budapest, 2017. március 16.

Józsefvárosi Önkormányzat

nevében eljáró Józsefvárosi Gazdálkodási Központ Zrt.

Bozsik István Péter sk.